Bao ba hlankelago komiting ye ba ikarabela ka go gatišwa le go romelwa ga dikgatišo tše di theilwego Beibeleng lefaseng ka bophara. Ba okamela mafelo a kgatišo le dithoto tšeo di laolwago le go dirišwa ke mekgatlo e fapafapanego yeo e dirišwago ke Dihlatse tša Jehofa, gotee le mediro ka moka ya go aga lefaseng ka bophara, go akaretša le go agwa ga Diholo tša Mmušo. Ba rulaganya tsela e kaone kudu ya go dirišwa ga ditšhelete tšeo di neetšwego bakeng sa modiro wa Mmušo. Ka 2008, Indonesia e ile ya fihlelela palo ya godimo kudu ya bagoeledi ba 21 699. Meago ya lekaleng e be e tletše. Le gona, ka baka la ge lekala leo le be le agilwe nakong ya ge modiro wa rena o be o thibetšwe, le be le le kgole. Go be go le molaleng gore go nyakega lekala le legolwanyana kgauswi le Jakarta. 13, 14. Beibele e re thuša bjang go boloka Diholo tša rena tša Mmušo di hlwekile e bile di bogega?